# Forslag til artikkel til intranett

**Dugnad for**

**pasientspørsmål**

**En av fire pasienter har bekymringer og ubesvarte spørsmål. Grunnen til at de ikke stiller spørsmål er at de er redd for å være til bry og synes at helsepersonell er så travle.**

Resultatene er hentet fra en undersøkelse gjennomført av Dansk Selskab for patiensikkerhed og TrygFonden. Samtidig vet vi at det er lettere for pasienter å stille spørsmål hvis helsepersonell oppmuntrer og støtter dem i dette. Derfor gjennomfører vi på XX sykehus informasjonskampen Bare spør! fra og med mandag den xx.xx til fredag den xx.xx.

*- Her kan det settes inn et oppfordrende sitat fra en leder om hvorfor alle ansatte bør engasjere seg i dette*

**Bare spør!**

For å styrke pasienter, brukere og pårørendes mulighet til å påvirke sikkerhet rundt egen behandling, har pasientsikkerhetsprogrammet I trygge hender 24-7 laget en brosjyre med informasjon og forslag til spørsmål som pasienter kan stille i møte med helsetjenesten.

Brosjyren ligger på helsenorge.no/barespor .

**Informasjonskampanje på sykehuset**

I løpet av uke xx skal brosjyren deles ut av ansatte på sykehuset og samtidig skal pasientene oppfordres til å stille spørsmål hvis det er noe de lurer på.

En god samtale gir god og sikker behandling. Helsepersonell har hovedansvaret for dette. Det er de som må lytte og oppfordre pasientene til å stille spørsmål. Det å legge til rette for en god dialog fører til mer presis diagnostikk, bedre etterlevelse, mer tilfredse pasienter og mer fornøyde ansatte.

- Effektiv og god kommunikasjon mellom behandler og pasient krever struktur og må trenes på. Du kan begynne med å oppfordre pasienter og pårørende til å stille spørsmål – og svare på dem, sier Anne-Grete Skjellanger, sekretariatsleder for pasientsikkerhetsprogrammet I trygge hender 24-7.